Syin akin teḍfeṛ abrid n tira i yettuneḥsaben seg tsekla yettwajerden i d-yellan di tazwara ɣur ibeṛṛaniyen am userdas A.Hanoteau deg udlis-ines "Posie populaire de la kabylie" deg useggas 1867. Ijmeɛ-d tiwsatin n tsekla taqbaylit tamensayt, am tmucuha, isefra deg udlis-is " essai de grammaire kabyle" deg useggas n 1858.Seg yimenza di tsekla tamaziɣt yettwarun s tutlayt taqbaylit d Belɛid at Ɛli, i yurani ḍrisen n tsekla deg yiseggasen n 1940 i d-yeffɣen deg useggas n 1963 deg tesɣunt n F.D.B s uzwel "les cahiers de Belaid" ,"izmamen n Belɛid" anda i d-yejmeɛ aṭas n tewsatin.Tasekla tamaziɣt tettnerni seg tallit ɣer tayed. Seg wasmi i d-tban tira, tiwwi-d amaynut ladɣa deg wayen yerzan tasrit, anda i d-nulfan waṭas n tewsatin am tullist, amezgun d ungal. Maca tawsit n wungal, teṭṭef amḍiq ameqqran deg uḥric-a n tsekla yuran s tmaziɣt.